stanford-oval/wikipedia huggingface dataset:
ผู้สอดแนมสิบสองคน

กลุ่มของผู้นำชาวอิสราเอล
องุ่นแห่งคานาอัน โดย James Tissot แม้ว่าเหล่าผู้สอดแนมจะนำองุ่นที่มีพวงใหญ่มากจนต้องใช้คนสองคนหามกลับมา (กันดารวิถี 13:23) แต่มีผู้สอดแนมเพียง 2 คนจาก 12 คนที่รายงานเรื่องดีเกี่ยวกับดินแดนคานาอัน
ผู้สอดแนมสิบสองคน (อังกฤษ: The Twelve Spies) ตามที่บันทึกในหนังสือกันดารวิถี เป็นกลุ่มผู้นำชาวอิสราเอล ผู้นำแต่ละคนมาจากแต่ละเผ่าของสิบสองเผ่า ซึ่งโมเสสได้ส่งพวกเขาไปสำรวจดินแดนคานาอันเป็นเวลา 40 วัน เพื่อจะให้คานาอันเป็นที่อยู่ในกาลภายหน้าของชาวอิสราเอล เวลานั้นเป็นช่วงที่ชาวอิสราเอลกำลังอยู่ในถิ่นทุรกันดารภายหลังการอพยพจากอียิปต์ เรื่องราวนี้ปรากฏในกันดารวิถี 13:1 -33 และเล่าอีกครั้งโดยมีรายละเอียดที่แตกต่างในบางประการในเฉลยธรรมบัญญัติ 1:22 -40
พระเจ้าทรงสัญญากับอับราฮัมว่าจะมีแผ่นดินแห่งพระสัญญาสำหรับประชาชาติที่สืบเชื้อสายจากอิสอัคบุตรชายของอับราฮัม ดินแดนของคานาอันที่โมเสสส่งผู้สอดแนมไปสำเร็จนี้คือแผ่นดินแห่งพระสัญญาเดียวกันนี้ โมเสสขอให้เหล่าผู้สอดแนมประเมินลักษณะทางภูมิศาสตร์, กำลังพลและจำนวนประชากร, ศักยภาพทางการเกษตรและจำนวนผลผลิต, การจัดการเมือง (ว่าเมืองมีลักษณะเหมือนค่ายหรือฐานที่มั่น) และสภาวะการป่าไม้ของดินแดนคานาอัน โมเสสยังขอให้พวกเขามีใจกล้าหาญและนำตัวอย่างผลผลิตในท้องถิ่นของคานาอันกลับมา
ผู้สอดแนม 10 คนจากทั้งหมด 12 คนรายงานในเชิงลบเกี่ยวกับดินแดนคานาอัน พวกเขากล่าวร้ายเรื่องแผ่นดินที่พวกเขา่เชื่อว่าพระเจ้าทรงให้สัญญาไว้ พวกเขาไม่เชื่อว่าพระเจ้าจะทรงช่วยพวกตนได้ แล้วพวกเขาก็โน้มน้าวประชาชนให้คล้อยตามว่าเป็นไปไม่ได้ที่จะยึดดินแดนคานาอัน ผลก็คือประชาชาติทั้งหมดต้องเร่ร่อนอยู่ในถิ่นทุรกันดารเป็นเวลา 40 ปีจนกว่าคนเกือบทั้งรุ่นนั้นได้ตายไป โยชูวาและคาเลบเป็นผู้สอดแนม 2 คนที่รายงานสิ่งที่ดีและเชื่อว่าพระเจ้าจะทรงช่วยพวกตนให้สำเร็จ ทั้งคู่จึงเป็นเพียง 2 คนในรุ่นของพวกเขาที่ได้รับอนุญาตให้เข้าไปในแผ่นดินแห่งพระสัญญาหลังจากช่วงเวลาเร่ร่อน
เกี่ยวกับผู้สอดแนม

พระเจ้าทรงสัญญากับชาวอิสราเอลว่าพวกเขาจะสามารถยึดครองดินแดนคานาอัน โมเสสจึงสั่งให้เหล่าผู้สอดแนมกลับมารายงานเกี่ยวกับการเกษตรและที่ดินของดินแดนคานาอัน แต่ระหว่างการเดินทางสอดแนม เหล่าผู้สอดแนมเห็นเมืองมีกำแพงป้องกันและชาวเมืองล้วนเป็นคนรูปร่างใหญ่โต ทำให้พวกเขาหวาดกลัวและเชื่อว่าชาวอิสราเอลจะไม่สามารถยึดครองดินแดนนี้ตามที่พระเจ้าทรงสัญญาได้ ผู้สอดแนม 10 คนจากทั้งหมด 12 คนตัดสินใจรายงานในเชิงลบ เน้นย้ำถึงความยากลำบากของภารกิจเบื้องหน้าพวกตน
เขาทั้งหลายเล่าให้โมเสสฟังว่า "ข้าพเจ้าทั้งหลายไปถึงแผ่นดินซึ่งท่านส่งเราไปนั้น ที่นั่นมีน้ำนมและน้ำผึ้งไหลบริบูรณ์จริง และนี่เป็นผลไม้ของแผ่นดินนั้น แต่ว่าคนที่อยู่ในแผ่นดินนั้นมีกำลังมาก เมืองของพวกเขาก็มีกำแพงป้องกันและใหญ่โตมาก นอกจากนั้นเรายังเห็นลูกหลานคนอานาคที่นั่นด้วย"
— กันดารวิถี, 13:27-28
ผู้สอดแนมอีก 2 คนคือโยชูวาและคาเลบไม่ได้มีความเห็นคล้อยตามกับคนส่วนใหญ่และพยายามจะโน้มน้าวชาวอิสราเอลว่าพวกเขาสามารถยึดครองดินแดนนี้ได้:
แต่คาเลบได้ให้ประชาชนเงียบต่อหน้าโมเสสแล้วกล่าวว่า "ให้เราขึ้นไปทันทีและยึดแผ่นดินนั้น เพราะเราจะชนะแน่นอน"
— กันดารวิถี, 13:30
แต่ชุมชนชาวอิสราเอลเชื่อในความเห็นของผู้สอดแนมส่วนใหญ่ ผู้สอดแนมทุกคนยกเว้นโยชูวาและคาเลบต่างตายด้วยโรคภัย
โยชูวาเป็นนักรบผู้กล้าหาญ เขาได้รับเลือกให้เป็นตัวแทนจากเผ่าเอฟราอิมในการสำรวจดินแดนคานาอัน และเขาเห็นด้วยกับคาเลบว่าพวกเขาสามารถยึดครองแผ่นดินแห่งพระสัญญาได้ หลังจากเหตุการณ์การส่งผู้สอดแนมสิบสองคน โยชูวามีชีวิตอยู่ตลอดช่วงเวลา 40 ปีที่เร่ร่อน และได้รับการเสนอชื่อให้เป็นผู้สืบทอดต่อจากโมเสสตามที่พระเจ้าทรงแนะนำ โยชูวาสำเร็จภารกิจในการนำชาวอิสราเอลเข้าสู่เแผ่นดินแห่งพระสัญญาและเข้ายึดครองดินแดน โยชูว่ายังเป็นผู้นำของการรื้อฟื้นพันธสัญญาของโมเสสที่กระทำต่อพระเจ้า
คาเลบมาจากเผ่ายูดาห์ ได้รับเลือกให้สำรวจดินแดนคานาอันเช่นกัน เขาเป็นอีกคนหนึ่งที่กล่าวว่าพระเจ้าของชาวอิสราเอลสามารถช่วยชาวอิสราเอลในการเอาชนะชาวคานาอัน พระเจ้าทรงสัญญากับคาเลบและโยชูวาว่าพวกเขาจะได้รับดินแดนที่พวกเขาสำรวจด้วยตนเองพร้อมกับเชื้อสาย และยังทรงตรัสกับคาเลบว่าเขาจะยังมีชีวิตอยู่เมื่อเข้าไปในแผ่นดินแห่งพระสัญญา
ชื่อของผู้สอดแนมทั้ง 12 คน ได้แก่:
ชัมมุวาบุตรศักเกอร์จากเผ่ารูเบน
ชาฟัทบุตรโฮรีจากเผ่าสิเมโอน
คาเลบบุตรเยฟุนเนห์จากเผ่ายูดาห์
อิกาลบุตรโยเซฟจากเผ่าอิสสาคาร์
โฮเชยา (โยชูวา) บุตรนูนจากเผ่าเอฟราอิม
ปัลทีบุตรราฟูจากเผ่าเบนยามิน
กัดเดียลบุตรโสดีจากเผ่าเศบูลุน
กัดดีบุตรสุสีจากเผ่ามนัสเสห์
อัมมีเอลบุตรเกมัลลีจากเผ่าดาน
เสธูร์บุตรมีคาเอลจากเผ่าอาเชอร์
นาบีบุตรโวฟสีจากเผ่านัฟทาลี
เกอูเอลบุตรมาคีจากเผ่ากาด
ผลที่ตามมา

การที่ชาวอิสราเอลเชื่อรายงานเท็จเท่ากับยอมรับ lashon hara (แปลว่า " "ลิ้นชั่วร้าย" / "ใส่ร้าย" ในภาษาฮีบรู) ต่อดินแดนอิสราเอล
แต่คนทั้งหลายที่เข้าไปสอดแนมด้วยกล่าวว่า "เราไม่สามารถเข้าไปและชนะคนเหล่านั้นได้ เพราะพวกเขามีกำลังมากกว่าเรา" พวกเขายังกล่าวร้ายเรื่องแผ่นดินที่ได้ไปสอดแนมมาโดยเล่าให้คนอิสราเอลฟังว่า "แผ่นดินที่เราไปสอดแนมดูมาตลอดแล้วนั้น เป็นแผ่นดินที่กินคนซึ่งอยู่ในนั้น ชาวเมืองทั้งหมดที่เราเห็นล้วนเป็นคนรูปร่างใหญ่โต ที่นั่นเราเห็นคนเนฟิล(คนอานาคนั้นมาจากคนเนฟิล) ในสายตาของเรา เราเป็นเหมือนตั๊กแตน และเราก็เป็นเช่นนั้นในสายตาของพวกเขา"
— กันดารวิถี, 13:31-33
พระเจ้าทรงถือว่าการกระทำนี้เป็นบาปร้ายแรง จึงทรงพิพากษาให้ชาวอิสราเอลต้องเร่ร่อนในถิ่นทุรกันดารเป็นเวลา 40 ปีสอดคล้องกับจำนวนวัน 40 วันที่ผู้สอดแนมเข้าไปสำรวจดินแดนคานาอัน อันเป็นผลจากการที่พวกเขาไม่เต็มใจจะเข้ายึดครองดินแดนคานาอัน ยิ่งไปกว่านั้น คนทั้งรุ่นที่ออกมาจากอียิปต์ระหว่างการอพยพจะต้องตายในถื่นทุรกันดาร ยกเว้นโยชูวาและคาเลบที่ไม่ได้ว่าร้ายแผ่นดินแห่งพระสัญญา
ชาวอิสราเอลเร่ร่อนในถิ่นทุรกันดารเป็นเวลา 40 ปีโดยกินนกคุ่มและมานายังชีพ ในที่สุดโยชูวาก็นำพวกเขาเข้าสู่แผ่นดินแห่งพระสัญญา ชัยชนะที่เยรีโคถือเป็นจุดเริ่มต้นของการครอบครองดินแดน เมื่อได้รับชัยชนะ แผ่นดินแห่งพระสัญญาได้ถูกกำหนดแบ่งให้แต่ละเผ่า และพวกเขาก็อยู่ร่วมกันอย่างสงบสุข พระเจ้าทรงนำชัยชนะมาให้และพระสัญญาที่ทรงตรัสกับอับราฮัมก็สำเร็จเป็นจริง
การกลับมาของผู้สอดแนม ภาพพิมพ์แกะไม้ในปี ค.ศ. 1860 โดย Julius Schnorr von Karolsfeld
ผู้แทนโดยชอบธรรม

คำสำคัญ "ผู้แทนโดยชอบธรรม" (อังกฤษ: statutory agent หรือ legal representative) สามารถหมายถึง
ผู้ใช้อำนาจปกครอง
ผู้ปกครอง
ผู้พิทักษ์
ผู้อนุบาล
ผลิตภัณฑ์ประมง

ปลาหลังเขียวในน้ำมันบรรจุกระป๋อง หนึ่งในผลิตภัณฑ์ประมงประเภทอาหาร
ผลิตภัณฑ์ประมง (อังกฤษ: Fishery Products) หมายถึง
ผลผลิตที่ได้จากการทำกิจกรรมการประกอบอาชีพทางน้ำ ทั้งบริโภค เช่น อาหารทะเล ปลากระป๋อง สาหร่ายน้ำจืด และอุปโภค เช่น เครื่องหนังจระเข้ (ดูเพิ่มในหัวข้อ ประเภทของ ผลิตภัณฑ์ประมง และสินค้าประมง) ผลิตภัณฑ์ประมงที่ใช้บริโภคนั้น เป็นแหล่งโปรตีนคุณภาพสูงของโลก โดยประชากรมนุษย์กว่า1000ล้านทั่วโลกมีแหล่งโปรตีนหลักจากผลิตภัณฑ์ประมง
การศึกษาทางวิทยาศาสตร์ด้านหนึ่งทางวิชาการประมง เกี่ยวข้องกับเทคโนโลยีและวิศวกรรม ตลอดห่วงโซ่ของอุตสาหกรรมประมง ตั้งแต่ การจับและการเก็บเกี่ยว การแปรรูป การขนส่งผลิตภัณฑ์ ไปถึง การบริหารโรงงานอุตสาหกรรมและ ควบคุมคุณภาพผลิตภัณฑ์ประมงและอาหารที่เกี่ยวข้อง
นักเทคโนโลยีผลิตภัณฑ์ประมง หมายถึง ผู้ประยุกต์สาขาวิชาที่เกี่ยวข้อง ทั้งเกษตรศาสตร์ วิทยาศาสตร์การอาหาร เทคโนโลยีชีวภาพ วิศวกรรมอุตสาหการ รวมทั้งบริหารศาสตร์ เศรษฐศาสตร์ และจิตวิทยาอุตสาหกรรม เพื่อควบคุมให้กระบวนการให้สำเร็จลุล่วงพร้อมทั้งผลิตภัณฑ์ที่ได้ มีความปลอดภัยและพึงพอใจตามความต้องการของผู้บริโภคหรือผู้อุปโภค
ประวัติ

ตั้งแต่ยุคโบราณ ผลิตภัณฑ์ประมงได้นำมาใช้ทั้งการบริโภคและอุปโภค
ยุคโรมันโบราณ มีการบริโภค ผลิตภัณฑ์ประมงหมักดองประเภท น้ำปลา ซึ่งเรียกว่า "การัม"(อังกฤษ: garum)
ยุคญี่ปุ่นโบราณ มีใช้ประโยชน์ ผลิตภัณฑ์ประมง โดย ใช้ประโยชน์เกล็ดซี่ฟันแหลมคมเล็กๆจำนวนมากของหนังฉลาม มาเป็นวัสดุขัดผิวผลิตภัณฑ์ไม้ เช่น เดียวกับกระดาษทรายในปัจจุบัน และใช้ประโยชน์หนังกระเบนซึ่งมีลักษณะคล้ายกับหนังฉลามแต่เกล็ดดังกล่าวไม่คมนั้น มาเป็นวัสดุพันด้ามดาบเพื่อเพิ่มความกระชับ
เนื้อและไข่ของปลาหลายชนิด รวมทั้งกลุ่มหอย ครัสเตเชียนยังใช้บริโภค รวมทั้ง สาหร่าย และ ทากทะเล ก็เป็นอาหารพื้นเมืองของบางท้องถิ่นแต่ยุคโบราณ
ประเภทของ ผลิตภัณฑ์ประมง และสินค้าประมง

ผลิตภัณฑ์ประมง ส่วนใหญ่(77%ปี2006)แล้วมักนำมาใช้เป็นผลิตภัณฑ์อาหาร(ผลิตภัณฑ์หลัก) และบางส่วนซี่งไม่ได้ใช้บริโภคนั้นมักนำมาสกัดเป็นยา หรือ ใช้อุปโภคในฐานะผลิตภัณฑ์ต่อเนื่อง(23％)
ประเภทของ ผลิตภัณฑ์ประมง และสินค้าประมง > ผลิตภัณฑ์หลัก

ผลิตภัณฑ์ประมงมีโปรตีนซึ่งมีคุณภาพ และ มีความทางชนิดและรสชาติสูง จึงนิยมทั้งการบริโภคโดยตรงและใช้เป็นส่วนปรุงแต่งเพิ่มมูลค่าของอาหาร
36％ผลิตภัณฑ์สดไม่ผ่านการแปรรูป เช่น กุ้ง หอย ปู ปลา หอยเม่น ทากทะเล ไข่ปลาหมึก
21％ผลิตภัณฑ์แช่เยือกแข็งแช่เย็น เช่น เนื้อปลาแล่ ปลาหมึก ข้าวกล่องแช่เย็น
14％ผลิตภัณฑ์บรรจุภัณฑ์ปิดสนิท เช่น ปลากระป๋อง ปูกระป๋อง ทูน่าในรีทอร์ทเพาช์
11％ผลิตภัณฑ์แห้ง เช่น หมึกแห้ง ปลาดุกรมควัน
เนื้อปลาบดและผลิตภัณฑ์ เช่น ซูริมิ และ ปูอัด เต้าหู้ปลา ลูกชิ้น ไส้กรอกปลา
ผลิตภัณฑ์เพิ่มมูลค่า value-added (ชุบแป้งทอด) เช่น กุ้งชุบแป้งทอด ปลาทิพย์
อาหารว่าง เช่น ปลาเส้น สาหร่ายปรุงรส คุกกี้ปลา
ผลิตภัณฑ์หมักดอง เช่น น้ำปลา ปลาร้า ปลาไม้
ประเภทของ ผลิตภัณฑ์ประมง และสินค้าประมง > ผลิตภัณฑ์ต่อเนื่อง > บริโภค

โภชนเภสัช(nutraceutical) และ ผลิตภัณฑ์เสริมอาหาร(supplement) เช่น คอลลาเจนจากหนังและเกล็ด น้ำมันปลา ไคติน ไคโตแซน  เลือดจระเข้ หูฉลาม
ผงชูรส จาก สาหร่ายคมบุ ปลาไม้ น้ำปลา
สารสกัด เช่น วิตามิน แคลเซียม โปรตีน สารสีรงควัตถุ
อีมัลชั่น
กัม
ประเภทของ ผลิตภัณฑ์ประมง และสินค้าประมง > ผลิตภัณฑ์ต่อเนื่อง > อุปโภค

รวม 18％ (ปี2008)
ซีลิก้า จาก ไดอะตอม
ฟิชกลู
ไอซิ่งกลาส
หมึก จากปลาหมึก
เครื่องประดับ เช่น เครื่องหนังจระเข้ ไข่มุก
เชื้อเพลิงสาหร่าย
ประเภทของ ผลิตภัณฑ์ประมง และสินค้าประมง > ผลิตภัณฑ์ต่อเนื่อง > อาหารสัตว์และปุ๋ย

ฟิชไฮโดรไลเสส
ฟิชมีล
โปรตีนสกัดเข้มข้น
ตัวอย่างสารจำเพาะที่พบได้ในผลิตภัณฑ์ประมง

เอนไซม์cathepsin
กรดอะมิโนtryptophan
chondroitine
Astraxanthin
ตัวอย่างการวิจัย

การให้ความร้อนอาหารโดยใช้กระแสไฟฟ้าด้วยวิธีโอห์มมิก (ohmic heating)
ใช้พลังงานไฟฟ้าเป็นแหล่งพลังงานความร้อนโดยปรากฏการของจูล ทำให้อาหารร้อนขึ้นอย่างรวดเร็ว และ สม่ำเสมอ และสามารถใช้กับการฆ่าเชื้อแบบต่อเนื่อง ตัวอย่างการประยุกต์ใช้กระบวนการนี้ในผลิตภัณฑ์ประมงได้แก่ การเพิ่มความแข็งแรงของเจลซูริมิ การฆ่าเชื้ออาหารเหลวที่มีชิ้นอาหารทะเลเป็นองค์ประกอบ การละลายอาหารทะเลแช่แข็งเป็นต้น
แบคเทอริโอซิน: สารยับยั้งจุลินทรีย์จากแบคทีเรียกรดแลคติก
แบคเทอริโอซิน (bacteriocin) คือสายเปปไทด์ขนาดเล็กซึ่งมีฤทธิ์ยับยั้งการเจริญของแบคทีเรียแกรมบวกบางชนิดที่ก่อให้เกิดโรคและทำให้อาหารเสื่อมเสีย ได้รับการยอมรับว่ามีความปลอดภัยจาก FDA และ FAO/WHO แต่มีความจำเพาะเจาะจงกับแต่ละผลิตภัณฑ์ ประยุกต์ใช้กับการ การถนอมอาหารด้วยวิธีการทางชีวภาพทดแทนการใช้สารเคมี
วิถีการสร้างกลิ่นรสในสาหร่าย (Algae Flavor Producing pathway)
สารกลิ่นรสในสาหร่ายที่ทำให้เกิดความสดชื่นในสาหร่าย คือ (3(Z)-nonenal )ซึ่งพบได้ในแตงกวาเช่นกัน และ n-hexanal ซึ่งสามารถรับกลิ่นรสนี้ได้เมื่อดื่มชาเขียว วิถีการสร้างเป็นกระบวนการทางชีวเคมีที่มีการสร้างเริ่มต้นจากกรดไขมันไม่อิ่มตัว (กรดลิโนลิอิค และกรดอราชิโดนิก)ในสาหร่าย ผ่านสารตัวกลางซึ่งเป็นสารไฮโดรเปอร์ออกไซด์ของกรดไขมันไม่อิ่มตัวแล้วแตก โดยเอนไซม์หลักสองชนิดคือ เอนไซม์ไลปอกซิจิเนส (Lipoxygenase) และเอนไซม์ไฮโดรเปอร์ออกไซด์ไลเอส (Hydroperoxide lyase) วิถีการสร้างกลิ่นรสดังกล่าวในสาหร่ายมีความยืดหยุ่นการพืชทั่วไป เพราะสาหร่ายสามารถสร้างกลิ่นรสดังกล่าวได้ถึง2วิถี ในขณะที่แตงกวาและชาเขียว จะต้องใช้วิธีเฉพาะเจาะจงเพียงวิถีเดียว
โปรตีนต้านสภาวะแช่แข็ง (Anti freeze protein；AFP, ice structuring proteins;ISPs)
โปรตีนต้านสภาวะแช่แข็ง เป็นกลุ่มโปรตีนชนิดหนึ่งซึ่งพบในปลาเขตขั้วโลก (อุณหภูมิของน้ำต่ำกว่าจุดเยือกแข็ง)　โปรตีนกลุ่มนี้มีสามารถต้านการแข็งตัวของเซลล์และเนื้อเยื่อต่างๆได้ โดยโครงสร้างของโปรตีนจะขัดขวางการเกิดผลึกของน้ำแข็ง ทำให้ลดโอกาสการถูกทำลายของเนื้อเยื่ออันเนื่องมาจากการแช่แข็งได้ ปัจจุบันนิยมใช้เป็นหนึ่งในสารต้านสภาวะแช่แข็ง(Cryoprotectant)สำหรับการเก็บรักษาอวัยวะในสภาวะแช่แข็ง
เทคโนโลยีที่เกี่ยวข้อง

วิศวกรรมการแช่เยือกแข็ง การแช่เย็น
ตู้แช่เย็น
อุณหพลศาสตร์
โลจิสติกส์
เชื้อเพลิงสาหร่าย
การวิเคราะห์และการออกแบบโรงงาน
เคมีและชีวเคมีของสัตว์น้ำและผลิตภัณฑ์ (Seafood Chemistry and Biochemistry)
จุลชีววิทยาและเทคโนโลยีชีวภาพทางผลิตภัณฑ์ประมง (Fishery Products Biotechnology)
เทคโนโลยีหลังการเก็บเกี่ยว (Post-harvest Technology)
ประมง
วิทยาศาสตร์การอาหาร
วิศวกรรมอุตสาหการ
กระแสวิทยา rheology
โภชนเภสัช neutraceuticals
เครื่องสำอาง
เทคโนโลยีชีวภาพ
โภชนศาสตร์ nutrition
การศึกษาผลิตภัณฑ์ประมงในประเทศไทย

การศึกษาในสาขาผลิตภัณฑ์ประมง ในระดับอุดมศึกษา เริ่มต้น ในปี พ.ศ. 2486 ที่ภาควิชาผลิตภัณฑ์ประมง คณะประมง มหาวิทยาลัยเกษตรศาสตร์ ซึ่งนับว่าเป็นจุดเริ่มต้นการศึกษาด้านวิทยาศาสตร์การอาหารในประเทศไทยด้วย
ปัจจุบัน บัณฑิตสาขาวิชาผลิตภัณฑ์ประมงมีจำนวนไม่เพียงพอต่อการขยายตัวของภาคอุตสาหกรรม โดยเฉพาะด้านอาหารทะเล ซึ่งต้องการบัณฑิตผู้มีความเชี่ยวชาญเฉพาะมากกว่า ด้านวิทยาศาสตร์การอาหารทั่วไป  ประกอบกับ การกระแสวิทยาศาสตร์เพื่อสุขภาพได้รับความสนใจมากขึ้น ซึ่งผลิตภัณฑ์ประมงหลายชนิดมีคุณสมบัติที่มีประโยชน์หลายชนิด สถาบันอุดมศึกษาจึงได้เปิดสอนด้านผลิตภัณฑ์ประมงมากขึ้น เช่น
ระดับปริญญา
สาขาผลิตภัณฑ์ประมง คณะประมง มหาวิทยาลัยเกษตรศาสตร์
สาขาเทคโนโลยีชีวภาพทางทะเล คณะเทคโนโลยีทางทะเล มหาวิทยาลัยบูรพา
สาขาอุตสาหกรรมผลิตภัณฑ์ประมง คณะวิทยาศาสตร์และเทคโนโลยี มหาวิทยาลัยสงขลานครินทร์
สาขาเทคโนโลยีผลิตภัณฑ์ทางทะเล คณะอุตสาหกรรมเกษตร มหาวิทยาลัยเชียงใหม่
แขนงวิชาเทคโนโลยีผลิตภัณฑ์ประมง สาขาอุตสาหกรรมประมง คณะวิทยาศาสตร์และเทคโนโลยีการประมง มทรช.ศรีวิชัย
แขนงวิชาการจัดการอุตสาหกรรมประมง สาขาอุตสาหกรรมประมง คณะวิทยาศาสตร์และเทคโนโลยีการประมง มทรช.ศรีวิชัย
ระดับวิชาชีพ
สาขาแปรรูปสัตว์น้ำ วิทยาลัยประมงติณสูลานนท์
สาขาอุตสาหกรรมประมง วิทยาลัยประมงติณสูลานนท์
สาขาแปรรูปสัตว์น้ำ วิทยาลัยประมงปัตตานี
ผู้เผยพระวจนะน้อย

ผู้เผยพระวจนะน้อย (ศัพท์โปรเตสแตนต์) หรือ ประกาศกน้อย (ศัพท์โรมันคาทอลิก) (อังกฤษ: minor prophet) คือหมวดหนึ่งในคัมภีร์ไบเบิลภาคพันธสัญญาเดิม คำว่า "น้อย" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวน้อยกว่าหนังสือในหมวดผู้เผยพระวจนะใหญ่ (major prophet)
หนังสือในหมวดผู้เผยพระวจนะน้อยได้แก่
หนังสือโฮเชยา
หนังสือโยเอล
หนังสืออาโมส
หนังสือโอบาดีห์
หนังสือโยนาห์
หนังสือมีคาห์
หนังสือนาฮูม
หนังสือฮาบากุก
หนังสือเศฟันยาห์
หนังสือฮักกัย
หนังสือเศคาริยาห์
หนังสือมาลาคี
แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือโทบิต หนังสือยูดิธ หนังสือมัคคาบี ฉบับที่ 1 หนังสือมัคคาบี ฉบับที่ 2 หนังสือปรีชาญาณ และหนังสือบุตรสิรา ซึ่งถือเป็นคัมภีร์อธิกธรรมและคัมภีร์นอกสารบบ
ดูเพิ่ม

ผู้เผยพระวจนะ
ผู้เผยพระวจนะใหญ่
พันธสัญญาเดิม
ผู้เผยพระวจนะใหญ่

ผู้เผยพระวจนะใหญ่ (ศัพท์โปรเตสแตนต์) หรือ ประกาศกใหญ่ (ศัพท์โรมันคาทอลิก) (อังกฤษ: major prophet) คือหมวดหนึ่งในคัมภีร์ไบเบิลภาคพันธสัญญาเดิม คำว่า "ใหญ่" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวมากกว่าหนังสือในหมวดผู้เผยพระวจนะน้อย (minor prophet)
หนังสือในหมวดผู้เผยพระวจนะใหญ่ได้แก่
หนังสืออิสยาห์
หนังสือเยเรมีย์
หนังสือบทเพลงคร่ำครวญ หรือ บทเพลงคร่ำครวญของเยเรมีย์
หนังสือเอเสเคียล
หนังสือดาเนียล
แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือบารุคซึ่งถือเป็นคัมภีร์อธิกธรรมและคัมภีร์นอกสารบบ
ดูเพิ่ม

ผู้เผยพระวจนะ
ผู้เผยพระวจนะน้อย
พันธสัญญาเดิม
ผู้เยาว์

ผู้เยาว์ (อังกฤษ: minor) หมายถึง บุคคลผู้ยังไม่บรรลุนิติภาวะ
หลายประเทศมักไม่นิยามคำว่า "ผู้เยาว์" ไว้อย่างเด็ดขาด อายุสำหรับความรับผิดทางอาญา อายุให้ความยินยอมทางเพศ อายุที่จะต้องผ่านการศึกษาภาคบังคับ อายุที่สามารถทำนิติกรรมด้วยตนเองได้ เป็นต้น อาจแตกต่างกันไป
ในหลายประเทศรวมถึงออสเตรเลีย อินเดีย ฟิลิปปินส์ บราซิล โครเอเชียและโคลัมเบีย ผู้เยาว์หมายถึงบุคคลอายุต่ำกว่า 18 ปี ส่วนในสหรัฐอเมริกาซึ่งกำหนดอายุบรรลุนิติภาวะไว้แตกต่างกันไปในแต่ละรัฐ ผู้เยาว์มักหมายถึงผู้มีอายุต่ำกว่า 18 ปี แต่ในบางรัฐอาจหมายถึงผู้มีอายุต่ำกว่า 21 ปีในบางกรณี (เช่นการพนัน การเป็นเจ้าของปืน และการบริโภคเครื่องดื่มแอลกอฮอล์) ในทางอาญาคำว่าผู้เยาว์มักกำหนดไว้แตกต่างกันไป ผู้เยาว์อาจถูกดำเนินคดีและได้รับโทษในฐานะเป็นเยาวชน หรืออาจได้รับโทษเหมือนผู้ใหญ่ในความผิดร้ายแรงอย่างยิ่งเช่นฆาตกรรม
ในญี่ปุ่น ไต้หวัน ไทย และเกาหลีใต้ ผู้เยาว์หมายถึงบุคคลผู้มีอายุต่ำกว่า 20 ปี กฎหมายนิวซีแลนด์ก็กำหนดอายุของผู้บรรลุนิติภาวะไว้ 20 ปีเช่นกันแต่ผู้เยาว์ในนิวซีแลนด์สามารถใช้สิทธิส่วนใหญ่ได้ก่อนหน้าที่จะบรรลุนิติภาวะ เช่นเข้าทำสัญญาและทำพินัยกรรมได้ตั้งแต่อายุ 15 ปี
กฎหมายไทย

ประมวลกฎหมายแพ่งและพาณิชย์ของไทย ไม่ได้นิยามคำว่าผู้เยาว์ไว้ อย่างไรก็ตาม มาตรา 19 และ 20 ได้กำหนดเหตุพ้นจากภาวะผู้เยาว์และบรรลุนิติภาวะไว้ดังนี้
"มาตรา ๑๙  บุคคลย่อมพ้นจากภาวะผู้เยาว์และบรรลุนิติภาวะเมื่อมีอายุยี่สิบปีบริบูรณ์"
"มาตรา ๒๐  ผู้เยาว์ย่อมบรรลุนิติภาวะเมื่อทำการสมรส หากการสมรสนั้นได้ทำตามบทบัญญัติมาตรา ๑๔๔๘"
ดังนั้น บุคคลจึงบรรลุนิติภาวะและไม่เป็นผู้เยาว์ได้เมื่ออายุครบยี่สิบปี หรือสมรสโดยถูกต้องตามกฎหมาย
ผู้เยาว์จะถูกจำกัดความสามารถในการทำนิติกรรมต่าง ๆ ไว้ โดยหากผู้เยาว์จะทำนิติกรรมใด ๆ จะต้องได้รับความยินยอมจากผู้แทนโดยชอบธรรมก่อน มิฉะนั้นจะตกเป็นโมฆียะ ซึ่งผู้แทนโดยชอบธรรมนั้นโดยปกติก็คือบิดามารดาของผู้เยาว์นั่นเอง ส่วนปู่ย่าตายาย ญาติ หรือผู้ปกครองตามความเป็นจริงนั้นไม่ใช่ผู้แทนโดยชอบธรรมและไม่มีอำนาจให้ความยินยอมผู้เยาว์ในการทำนิติกรรม เว้นแต่บิดามารดาถูกถอนอำนาจปกครองและศาลมีคำสั่งแต่งตั้งให้ปู่ย่าตายาย ญาติ หรือบุคคลอื่นเป็นผู้ปกครองตามกฎหมาย
นิติกรรมตกเป็นโมฆียะ หมายถึงนิติกรรมนั้นสมบูรณ์อยู่จนกว่าจะถูกบอกล้างโดยผู้แทนโดยชอบธรรมหรือโดยตัวผู้เยาว์เองเมื่อบรรลุนิติภาวะแล้ว และเมื่อถูกบอกล้างแล้วจะถือว่านิติกรรมนั้นตกเป็นโมฆะมาตั้งแต่เริ่มแรกโดยให้คู่กรณีกลับคืนสู่ฐานะเดิมเสมือนไม่มีการทำนิติกรรมดังกล่าวมาก่อนเลย
อย่างไรก็ตาม ผู้เยาว์สามารถทำนิติกรรมบางอย่างได้เองโดยไม่ต้องขอความยินยอม และไม่ตกเป็นโมฆียะ กล่าวคือ
ก. ทำนิติกรรมเพียงเพื่อจะได้สิทธิ หรือหลุดพ้นจากหน้าที่ ซึ่งเป็นนิติกรรมที่เป็นคุณต่อผู้เยาว์ฝ่ายเดียว เช่น รับการให้โดยสเน่หา
ข. ทำนิติกรรมซึ่งเป็นการต้องทำเองเฉพาะตัว เช่น สมรส
ค. ทำนิติกรรมซึ่งเป็นการสมแก่ฐานานุรูปแห่งตนและเป็นการอันจำเป็นในการดำรงชีพตามสมควร เช่น ซื้อขายอาหารที่โรงอาหารในโรงเรียน
ง. ทำพินัยกรรมได้เมื่ออายุสิบห้าปีบริบูรณ์
จ. จำหน่ายทรัพย์สินตามที่ผู้แทนโดยชอบธรรมอนุญาต
ฉ. กระทำการใด ๆ อันเกี่ยวพันกับประกอบธุรกิจทางการค้าหรือธุรกิจอื่น หรือเป็นลูกจ้างในสัญญาจ้างแรงงาน ตามที่ผู้แทนโดยชอบธรรมยินยอม
ข้อจำกัดข้างต้นเป็นข้อจำกัดเฉพาะกรณีการทำนิติกรรมเท่านั้น ส่วนนิติเหตุนั้นไม่มีข้อจำกัดแต่อย่างใด ดังนั้นผู้เยาว์จึงมีหนี้ที่เกิดโดยนิติเหตุ เช่น กระทำละเมิดได้ แต่กฎหมายก็กำหนดให้บิดามารดาของผู้เยาว์ต้องร่วมรับผิดด้วย
ในทางอาญา กฎหมายก็ได้จำกัดความสามารถในการดำเนินกระบวนพิจารณาคดีอาญาไว้ กล่าวคือผู้เยาว์จะไม่สามารถเป็นโจทก์ฟ้องคดีได้เองไม่ว่าจะได้รับความยินยอมหรือไม่ และจะขอเข้าร่วมเป็นโจทก์กับพนักงานอัยการก็ไม่ได้ โดยผู้แทนโดยชอบธรรมจะต้องเป็นผู้มีอำนาจจัดการแทนหรือดำเนินคดีแทนผู้เยาว์ทั้งหมด แต่ข้อจำกัดนี้ไม่รวมถึงการร้องทุกข์หรือการถอนคำร้องทุกข์ ที่ผู้เยาว์ในฐานะผู้เสียหายสามารถดำเนินการด้วยตนเองได้
ทั้งนี้ คำว่า "ผู้เยาว์" จะแตกต่างจากคำว่า "เด็ก" และ "เยาวชน" ซึ่งแต่ละกฎหมายก็กำหนดไว้แตกต่างกันไป เช่นตามพระราชบัญญัติคุ้มครองเด็ก กำหนดนิยามคำว่าเด็กไว้ว่าบุคคลที่มีอายุต่ำกว่าสิบแปดปี ในขณะที่พระราชบัญญัติศาลเยาวชนและครอบครัวและวิธีพิจารณาคดีเยาวชนและครอบครัว กลับนิยามคำว่าเด็กไว้ว่าบุคคลที่ยังอายุไม่เกินสิบห้าปี ส่วนเยาวชนคือบุคคลที่อายุเกินสิบห้าปีแล้วแต่ยังไม่ถึงสิบแปดปี
ผู้กล้าพระอาทิตย์ ไฟร์เบิร์ด

| --- | --- |
ผู้กล้าพระอาทิตย์ ไฟร์เบิร์ด
太陽の勇者ファイバード (Taiyō no Yūsha Faibādo)
แนว: เมคา
สร้างโดย: ฮาจิเมะ ยาตาเตะ
อนิเมะโทรทัศน์
กำกับโดย: คัตสึโยชิ ยาตาเบะ
อำนวยการสร้างโดย: Shin Imai (นาโงยะทีวี) Yōichi Honna (Tokyu Agency) Takayuki Yoshii (ซันไรส์)
เขียนบทโดย: Yasushi Hirano
ดนตรีโดย: โทชิยูกิ วาตานาเบะ
สตูดิโอ: ซันไรส์
เครือข่าย: ANN (นาโงยะทีวี)
ฉาย:  2 กุมภาพันธ์ ค.ศ. 1991  –  1 กุมภาพันธ์ ค.ศ. 1992
ตอน: 48
ผู้กล้าพระอาทิตย์ ไฟร์เบิร์ด (ญี่ปุ่น: 太陽の勇者ファイバード; โรมาจิ: Taiyō no Yūsha Faibādo; ทับศัพท์: ไทโย โนะ ยูฉะ ไฟร์เบิร์ด; อังกฤษ: Hero of the Sun, Firebird) เป็นการ์ตูนญี่ปุ่นแนวหุ่นยนต์ ผลงานเรื่องที่ 2 ในกลุ่มยูฉะซีรีส์ (Brave series) ของซันไรส์ ออกอากาศทางสถานีนาโงยะทีวี ทุกวันเสาร์ เวลา 17.00-17.30 น. ตั้งแต่วันที่ 2 กุมภาพันธ์ ค.ศ. 1991 ถึง 1 กุมภาพันธ์ ค.ศ. 1992 รวมออกอากาศทั้งหมด 48 ตอน
ตัวละคร

คาโทริ ยูทาโร่ (火鳥勇太郎) / ไฟร์เบิร์ด (ファイバード) แอนดรอยด์ที่มีรูปร่างคล้ายมนุษย์ เมื่อมีเหตุจะมาสามารถรวมร่างกับยานรบเพื่อเปลี่ยนร่างเป็นไฟร์เบิร์ดได้
อามาโนะ ฮิโรชิ (天野博士)
อามาโนะ เคนตะ (天野ケンタ)
อามาโนะ ฮารุกะ (天野ハルカ)
คุนิเอดะ โยชิโกะ (国枝美子)
แชมป์ (チャンプ)
ตัวละคร > ตัวละครอื่น ๆ

ซาสึดะ เคจิ (佐津田刑事)
ยามะซากิ โมโมโกะ (山咲モモコ)
ตัวละคร > ไดรอัส

ดร.จาโก (Dr.ジャンゴ)
หุ่นยนต์ > หน่วยป้องกันอวกาศ > ไฟเยอร์ทีม

ไฟร์เบิร์ด (ファイバード) หุ่นยนต์ที่แปลงร่างมาจากเครื่องบิน F-16 สีน้ำเงินขาว ไฟเยอร์เจ็ท
ไฟเยอร์เจ็ท (ファイヤージェット)
ไฟร์เบิร์ด (ร่างรวม) (ファイバード（融合）)
เฟรมเบรสเตอร์ (フレイムブレスター)
บุโซกัตไท ไฟร์เบิร์ด (武装合体ファイバード, ไฟร์เบิร์ด ติดตั้งอาวุธหนัก) หุ่นที่เกิดจากการรวมร่างของ ไฟร์เบิร์ดและยานเฟรมเบรสเตอร์ มีอาวุธเป็นดาบ "เฟรมซอร์ด"
ไฟเยอร์ชัตเทิล
แกรนเบิร์ด (グランバード) หุ่นยนต์ที่แปลงร่างมาจาก กระสวยอวกาศสีขาว ไฟเยอร์ชัตเทิ้ล
เบรสเตอร์เจ็ท (ブレスタージェット)
เจ็ทกัตไท แกรนเบิร์ด (ジェット合体グランバード) หุ่นยนต์ที่เกิดจาการรวมร่างของ แกรนเบิร์ดและยานเบรสเตอร์เจ็ท มีอาวุธเป็นปืนใหญ่ "แกรนแคนนอน" และมิซไซส์ที่หัวไหล่ทั้ง 2 ข้าง
เกรท ไฟร์เบิร์ด (グレートファイバード) เกิดจากการรวมร่างของ ไฟร์เบิร์ด และ แกรนเบิร์ด เข้าด้วยกัน โดยที่มีดาบที่แปลงมาจากยานเฟรมเบรสเตอร์และโล่ที่แปลงมาจากยานเบรสเตอร์เจ็ต เป็นอาวุธหลัก และมีปืนที่หัวไหล่ทั้ง2ข้าง
หุ่นยนต์ > หน่วยป้องกันอวกาศ > การ์เดี้ยนทีม

การ์เดี้ยน หุ่นยนต์ที่เกิดจากการรวมร่างของพาหนะทั้ง 3 ลำ เข้าไว้ด้วยกัน ประกอบไปด้วย
การ์ดสตาร์ หัวหน้าทีมการ์เดี้ยน สามารถแปลงเป็นรถตำรวจสีน้ำเงิน-ขาว ได้ ทำหน้าที่เป็นส่วนหัวและเกราะของหุ่น
การ์ดไฟเยอร์ สมาชิกคนที่ 2 สามารถแปลงเป็นรถดับเพลิงได้ ทำหน้าที่เป็นลำตัว ช่วงต้นขา และแขนทั้ง 2 ข้างของหุ่น
การ์ดเรสคิว สมาชิกคนที่ 3 สามารถแปลงเป็นรถพยายาลได้ ทำหน้าที่เป็นส่วนขาของหุ่น
การ์ดวิงค์ สมาชิกคนที่ 4 ที่มาเสริมทีมให้แกร่งขึ้น สามารถแปลงร่างเป็นเครื่องบินบรรทุกสีแดง - ขาว ได้ เมื่อรวมร่างกับหุ่นการ์เดี้ยน จะทำหน้าที่ส่วนเท้าเสริม เกราะหน้าอกเสริม ส่วนหัว และปีก ของหุ่น
ซูเปอร์ การ์เดี้ยน  หุ่นยนต์ที่เกิดจาการรวมร่างของการ์เดี้ยน และสมาชิกคนที่ 4 การ์ดวิงค์ ทำให้มีพลังมากขึ้นและบินได้เร็วขึ้น
หุ่นยนต์ > หน่วยป้องกันอวกาศ > บารอนทีม

ธันเดอร์ บารอน หุ่นยนต์ที่เกิดจากการรวมร่างพาหนะทั้ง 5 ลำ ประกอบไปด้วย
เอช บารอน หัวหน้าทีมบารอน สามารถแปลงร่างเป็นรถถังขนาดยักษ์สีดำติดตั้งปืนใหญ่ 2 กระบอก และเมื่อรวมร่างจะทำหน้าที่เป็นส่วนลำตัว หัว และ ต้นขาของหุ่น
ดริล บารอน สมาชิกคนที่ 2 ของบารอนทีม  สามารถแปลงเป็นรถสว่านสีดำ - เขียว ได้ และ เมื่อรวมร่างจะทำหน้าที่เป็นแขนซ้ายของหุ่น (มือซ้ายของธันเดอร์บารอน สามารถแปลงเป็นมือสว่านได้)
โรด บารอน สมาชิกคนที่ 3 ของบารอนทีม สามารถแปลงเป็นรถบรรทุกสีขาว และ เมื่อรวมร่างจะทำหน้าที่เป็นแขนขวาของหุ่น
อควา บารอน สมาชิกคนที่ 4 ของบารอนทีม สามารถแปลงเป็นเรือดำน้ำสีส้ม (สามารถบินบนอากาศได้) และ เมื่อรวมร่างจะทำหน้าที่เป็นขาขวาของหุ่น
สกาย บารอน สมาชิกคนที่ 5 ของบารอนทีม สามารถแปลงเป็นเครื่องบินรบสีน้ำเงิน และ เมื่อรวมร่างจะทำหน้าที่เป็นขาซ้ายของหุ่น
อินเทอร์เน็ตมีม

ใน ค.ศ. 2011 มีผู้อัปโหลดฉากจากตอนที่ 3 ที่ Fighbird พรางตัวเป็นคาโตริ ดูผีเสื้อขณะพูดคุยกับสารวัตรซัตสึดะว่า โดยพูดว่า "นี่คือนกพิราบหรือเปล่า?" (is this a pigeon?) ลงในทัมเบลอร์ ทำให้เกิดภาพรูปแบบอื่นและกลายเป็ยมีมยอดนิยมใน ค.ศ. 2018
แหล่งข้อมูลอื่น

เว็บไซต์ทางการ (ในภาษาญี่ปุ่น)
ผู้กล้าพระอาทิตย์ ไฟร์เบิร์ด (อนิเมะ) ที่เครือข่ายข่าวอนิเมะ
Fighbird (Famicom version) GameFaqs page
Fighbird (Game Boy version) GameFaqs page
| ด ค กยูฉะซีรีส์ |
| --- | --- |
ผลงาน:  เอ็กซ์ไคเซอร์  ไฟร์เบิร์ด  ดา การ์น  ไมท์ไกน์  เจเด็คเกอร์  โกลด์รัน  ดั๊กวอน OVA  กาโอไกการ์ FINAL 
ผลงานออริจินอลจากเกม:  บาร์นการ์น  เรย์เซลเบอร์ 
เกมครอสโอเวอร์:  เบรฟซาก้า  เบรฟซาก้า 2  แอสทาเรีย  ยูฉะไทเซ็น 
ส่วนเกี่ยวข้อง:  ทรานส์ฟอร์มเมอร์ส  เอลโดรัน  ซันไรส์
ผ่าพิภพสุดขอบโลก

| ผ่าพิภพสุดขอบโลก |
| --- | --- |
กำกับ: McG
เขียนบท: Zack Stentz
อำนวยการสร้าง:   McG  Mary Viola  Susan Solomon-Shapiro  Matt Smith 
นักแสดงนำ:   Jack Gore  Miya Cech  Benjamin Flores Jr.  Alessio Scalzotto  Andrew Bachelor  Annabeth Gish 
กำกับภาพ: Shane Hurlbut
ตัดต่อ: Vincent Tabaillon
ดนตรีประกอบ: Bear McCreary
บริษัทผู้สร้าง:   Wonderland Sound and Vision  Circle Of Confusion  
ผู้จัดจำหน่าย: Netflix
วันฉาย:   24 พฤษภาคม ค.ศ. 2019 (2019-05-24) 
ความยาว: 98 minutes
ประเทศ: United States
ภาษา: English
ทุนสร้าง: $19.0 ล้าน
ผ่าพิภพสุดขอบโลก (อังกฤษ: Rim of the World) เป็นภาพยนตร์แนวผจญภัยวิทยาศาสตร์สัญชาติอเมริกันปี พ.ศ. 2562 กำกับโดย McG จากบทภาพยนตร์โดย Zack Stentz นำแสดงโดย Jack Gore, Miya Cech, Benjamin Flores Jr. และ Alessio Scalzotto ภาพยนตร์เรื่องนี้เป็นผลงานภาพยนตร์แอ็คชั่นที่เน้นเด็กเป็นศูนย์กลางของ Stentz ในช่วงปี ค.ศ. 1980  ได้รับการสตรีมบน Netflix เมื่อวันที่ 24 พฤษภาคม พ.ศ. 2562  เป็นเนื้อหาที่มีผู้ชมมากที่สุดในบริการ SVOD ในสหราชอาณาจักรในสัปดาห์ที่เผยแพร่โดยแซงหน้าซีรีส์ Dead to Me และ Riverdale